

**SPLOŠNA BOLNIŠNICA**

**“DR. FRANCA DERGANCA”**

**NOVA GORICA**

Padlih borcev 13a

5290 Šempeter pri Gorici

Podračun: 01100-6030279058 Telefon: 05 33 01452 Fax: 053301454

Številka:

Datum:

**PROJEKTNA NALOGA ZAMENJAVE STAREGA IN UMESTITVE NOVEGA CT APARATA**

1. **Projektna naloga**

Projektna naloga je zasnovana na podlagi zahtev uporabnikov radiološkega oddelka in predvidenega javnega naročila za nabavo CT aparata za Splošno bolnišnico. Predmet projekta so trije obstoječi prostori v C traktu pritličja glavne stavbe bolnišnice, to so prostori, v katerem je nameščen obstoječi CT aparat, prostor operaterjev ter kabina pacientov. Novo stanje mora vključevati vsa gradbeno obrtniška in inštalacijska dela, komplet s prilagoditvijo in dograditvijo strojnih in elektro inštalacij in opreme, ki bo potrebna za funkcionalno delovanje in obratovanje novega CT aparata.

Podlage za umestitev CT aparata v prostor bodo podane s strani dobavitelja novega CT aparata, obstoječe projektne dokumentacije uporabnika in pregleda obstoječega stanja in izmer, ki jih bo moč izvesti.

Dodatni posegi v nosilno konstrukcijo brez nove statične presoje objekta in pridobitve novega gradbenega dovoljenja niso dovoljeni.

1. **Zahteve uporabnika**

**Ureditev prostora** po načelu »cenah na enoto«, izvajalec del mora v popisu del zajeti:

1. Zamenjava vrat v prostor CT. Vrata morajo biti s svinčeno oblogo:
   1. Vhodna vrata iz hodnika v CT prostor, dim bxh = ca. 120 cm x 210 cm, deb. 4,5 cm,
   2. Vrata iz »kabine/slačilnice« v prostor CT, dim bxh = ca. 60 cm x 210 cm, deb. 4,5 cm,
   3. Vrata iz prostora operaterjev v prostor CT, dim bxh = ca. 80 cm x 211 cm, deb. 4,5 cm.

OPOMBA:

* izvajalec mora po zamenjavi vrat opraviti meritve pred IOS s strani pooblaščenega zavoda v RS, ter pridobiti pozitivno mnenje.
* Izdelava vratnega krila sestavljenega iz lesenega jedra s satovjem, obojestransko oblepljeno s 5 mm vezano ploščo in ultrapasom v modri barvi, svinčena zaščita. Vrata opremljena s cilindrično ključavnico, kljuko na notranji strani, na zunanji strani bunka. Izvajalec vzame mere vrat na licu mesta.
* vrata poz 1.1 morajo biti opremljena z napisom: radiološki oddelek; CT diagnostika; številka diagnostike 2.

1. Zamenjava drsnih vrat iz notranjega hodnika v prostor operaterjev CT.

OPOMBA:

* Izdelava drsnih vrat, sestavljena iz lesenega jedra s satovjem, obojestransko oblepljeno s 5 mm vezano ploščo in ultrapasom v modri barvi. Vrata opremljena s cilindrično ključavnico, prijemalo. Dimenzija vrat bxh = ca. 90 cm x 210 cm, deb. 4,5 cm Izvajalec vzame mere vrat na licu mesta.

1. Zamenjava lesenih vrat iz hodnika v prostor »kabine/slačilnice«.

OPOMBA:

* Izdelava vrat, sestavljena iz lesenega jedra s satovjem, obojestransko oblepljeno s 5 mm vezano ploščo in ultrapasom v modri barvi. Vrata opremljena s cilindrično ključavnico, kljuko. Dimenzija vrat bxh = ca. 87 cm x 210 cm, deb. 4,5 cm. Izvajalec vzame mere vrat na licu mesta.
* vrata morajo biti opremljena z napisom: radiološki oddelek; CT diagnostika; kabina pacienti.

1. Generator, rekonstruktor in druga oprema CTja in napeljava v prostoru CTja. Prostor mora biti ustrezno prezračevan in klimatiziran po navodilih proizvajalca in tehničnih smernicah za zdravstvene objekte TSG-12640-002:2021.

1. Zamenjava talne obloge v prostoru operaterjev (talna površina ca. 14 m²) v prostoru CT aparata (talna površina ca. 23,3 m²) in kabine pacientov (talna površina ca. 2 m²).

OPIS:

Dobava in montaža homogene elektro prevodne gumi talne obloge deb. 3,50 mm (kot npr. NORAMENT GRANO), v ploščah 1 x 1 m. Talna obloga mora ustrezati EN 13 501-1-Cfl S1 ognjevarnost, min. R9 varnost zdrsa, trdnost po ISO 7619 92 shoreA, dimenzijska stabilnost EN ISO 23 999 = +/- 0,3%, odpornost proti obrabi po ISO 4649, barvo izbere uporabnik. Talna obloga se vzdržuje s poliranjem. V ceni je potrebno upoštevati obstensko zaokrožnico v višini do 30 cm (zaščita stene za postelje in vozičke) in predhodno izravnavo podlage vključno s predpremazom in vsemi pomožnimi deli. Barva po izboru naročnika.

1. Zamenjava visečega stropa v prostoru operaterjev (talna površina ca. 14 m²), prostoru CT aparata (talna površina ca. 23,3 m²) in kabine pacientov (talna površina ca. 2 m²), strop mora biti pralen. Dobava in montaža vgradnih led luči v enakem obsegu v viseči strop v liniji nad CT aparatom. Luči morajo imeti potenciometer. Demontaža in ponovna montaža elementov obstoječega prezračevalnega sistema prostorov, varnostne razsvetljave in požarnih javljalnikov.
2. Dobava in montaža dveh split klimatskih naprav v prostoru operaterjev in v prostoru CT aparata. Napravi morata biti dimenzionirani glede na velikost prostorov in vgradno opremo prostora.
3. Preveritev zaščite obstoječih svinčenih stekel (svinčeno steklo med prostorom operaterja in prostorom CT aparata; dim bxh ca. 117 x 100 cm in dim bxh ca. 95 x 80 cm) glede na ponujeni CT aparat. V kolikor je nezadostna zaščita obstoječih stekel, zamenjava le teh svinčenih oken z ustreznimi novimi. Izvajalec mora opraviti meritve pred IOS s strani pooblaščenega zavoda v RS, ter pridobiti pozitivno mnenje za svinčena okna.
4. Dobava in montaža 2x mize v prostoru operaterjev dimenzije cca 180 x 110 x 75 cm. Površino mize se lahko briše in razkužuje. Dobava 10 kos pisarniških stolov z visokim hrbtiščem in ročnimi nasloni.

Ostalo pohištvo se odstrani in ponovno namesti na enako mesto.

Pohištvo v sestavu 3 kos podpultne omarice na kolesih. Omarica ima 3 kos predalov. Stene korpusa omaric so izdelane iz obojestransko laminiranih iveral plošč. Laminat v teksturi in rumeni barvi po dogovoru z uporabnikom. Debelina stranskih sten, zgornje in spodnje površine ter hrbta je 18 mm. Robni trakovi so ABS debeline 2mm. Okovje predalov je izvedeno z drsnim sistemom v jekleni strukturi, z valjčki iz tehnične plastične mase. Predali so s polnim izvlekom. Čelne ploskve so iz iveral plošč debeline 18 mm. Samozapiralni mehanizem je opremljen z blažilcem trkov.

Stene prostorov operaterjev (talna površina ca. 14 m²), prostora CT aparata (talna površina ca. 23,3 m²) in kabine pacientov (talna površina ca. 2 m²) se poravna in opleska s pralno barvo v obstoječem oz. primerljivem RAL odtenku.

1. Video nadzor lokacije hodnika in vhoda v prostor CT aparata, slikovni prikaz v prostoru operaterjev. V ta namen se namesti dve IP kameri na lokaciji hodnika, monitor se postavi na delovni pult v prostoru operaterjev.
2. Govorna komunikacijska naprava (domofon) na lokaciji hodnika/vhoda v prostor CT aparata in v prostoru operaterjev. V ta namen se namesti govorno napravo na steno na lokaciji hodnika, notranjo enoto se postavi na delovni pult v prostoru operaterjev.
3. Demontaža in ponovna montaža operacijske luči na isto lokacijo.
4. Pripravljeno za priklop 2-eh računalnikov (vključno z operatersko postajo za aparat), telefona, tiskalnikov in rezervnih dodatnih vtičnic – skupaj predvidena dobava in montaža 9x UTP mrežnih vtičnic CAT 6a v parapetnem kanalu.
5. Demontaža in ponovna montaža medicinskih plinov (O2, KZ, vakuum, N20).
6. Zaščita severne stene pred sevanjem površine cca 23 m2 z 1 mm Pb oz. ekvivalentnimi mavčnimi ploščami.
7. Dobava in montaža 24 portni patch panel vsaj Cat. 6A v mrežni omarici na radiologiji, v katero bodo povezane nameščene mrežne vtičnice.
8. Vsi mrežni kabli morajo biti Cat. 6A.

**Dobava in montaža CT aparata**, izvajalec del mora zajeti naslednje:

1. Izdelava projektne dokumentacije za izvedbo (PZI) z vsemi potrebnimi izračuni in tehnološkimi risbami. Projektna dokumentacija za izvedbo (PZI) mora biti potrjena s strani uporabnika. Vsi stroški izdelave PZI s popisi, PID in POV, stroški adaptacije prostorov v skladu z določili pogodbe (ponudnik mora podati specifikacijo postavke »stroški adaptacije prostora« kot sledi: izdelava projektov, popis del za gradbena dela, obrtniška dela, instalacijska dela). Stroški adaptacije prostorov morajo vključevati tudi vsa potrebna nepredvidena dela in material, ki v projektih niso zajeti, so pa za izvedbo pogodbe potrebni, vse po načelu »funkcionalni ključ v roke«, z vsemi potrebnimi transporti (notranji in zunanji), vsemi potrebnimi pomožnimi sredstvi, vsemi potrebnimi sredstvi za vgrajevanje na objektu kot so lestve, odri in podobno. Sestavni del PZI dokumentacije je tudi izdelava vseh potrebnih detajlov in dopolnilnih del, katera je potrebno izvesti za dokončanje posameznih del, tudi če potrebni detajli niso podrobno navedeni in opisani v popisu del, in so ta dopolnilna dela nujna za pravilno funkcionalno delovanje posameznih sistemov in elementov objekta.
2. Izdelava terminskega plana izvajanja del. Terminsko usklajevanje del z uporabnikom in izvajalci na objektu. Izvajanje del ne sme motiti delovnega procesa naročnika.
3. Demontaža obstoječega aparata, odvoz in dostava potrdila o strokovnem uničenju obstoječega CT aparata oz. RTG cevi.
4. Ureditev prostora za novi CT aparat z izvedbo vseh zahtevanih in potrebnih gradbeno obrtniških in inštalacijskih del.
5. Dobava in montaža novega CT aparata.
6. Priklop aparata na nov napajalni vodnik priključne moči (cca 80 kW), vezan iz razdelilne elektro omare na hodniku C-trakta, ki poteka v spuščenem stropu v skupni dolžini cca. 30 m
7. Izvedba vseh povezav in pripadajočih gradbeno obrtniških in inštalacijskih del med CT aparatom in delovno postajo in (novim) tehničnim prostorom.
8. Priklop na obstoječi PACS sistem, z upoštevanjem DICOM standarda, s protokolom HL7.
9. Dobava in montaža Injektorja kontrasta v sklopu CT aparata z možnostjo dostopa na obe strani CT aparata.
10. Dostava Dokazila o zanesljivosti objekta.
11. Vsi zidni električni kanali in internet priključki ostanejo v operativnem prostoru in v CT prostoru v enakem obsegu.
12. V operativni prostor se dodatno na dve steni namesti kabelski kanal z 12 električnimi vtičnicami in vsaj 3 UTP mrežnimi vtičnicami. Izdelava podometne napeljave do kanalov.

**Navodila za izvedbo del**, izvajalec del mora izvajati oziroma vključiti:

1. Redni operativni delovni sestanki vodje gradbišča s predstavniki naročnika/uporabnika.
2. Redno dnevno čiščenje prostorov po končanih delih in odvoz odpadnega materiala na stalno deponijo s plačilom prispevkov za deponijo odpadnega materiala.
3. Vsa potrebna higiensko tehnična preventivna zaščita delavcev na gradbišču.
4. Izvedba vseh predpisanih meritev, ki morajo biti priložene v Dokazilo o zanesljivosti objekta, pridobitev vseh atestov, certifikatov pooblaščenih organizacij, poročil o meritvah in preizkusih, potrdil, dokazil, itd…
5. Skladiščenje opreme in varovanje opreme do primopredaje na lastne stroške in v breme izvajalca.
6. Popraviti morebitne povzročene škode izvajalcem na gradbišču. Popraviti morebitne povzročene škode uporabniku oziroma naročniku.
7. Na prvi poziv izvesti popravilo nekvalitetno izvedenih del oziroma zamenjava elementov.
8. Sprotno vnašanje sprememb v PZI načrte z namenom dobre izdelave PID dokumentacije.
9. Vse stroške za trajno ali začasno izključitev ali odstranitev naročnikove oziroma uporabnikove opreme, ki je potrebna za izvedbo projekta oziroma investicije. Stroški za ponovne zagone, montaže in vzpostavitve te opreme v funkcionalno obratovanje (kalibracija, uravnoteženje, nastavitve, itd…) morajo biti vključeni v pogodbeno ceno, ne glede na to, da dela eksplicitno niso zajeta v pogodbenih postavkah oziroma popisih del.
10. Vsi odvisni stroški (špediterski stroški, carina, davki, transport, montaža, šolanje, stroški zavarovanja opreme in elementov pred onesnaženjem in poškodbami, vsi stroški povezani z ojačitvami, detajli, vsi stroški dvigal, žerjavov, transportov, zaščit, ureditve gradbišča, in drugo).

Lep pozdrav

Pripravila:

Branko PODEŠVA

Matjaž SULIČ

Direktor zavoda

Dimitrij Klančič, dr.med., spec. internist